Julie Bowen

Julie Bowen Luetkemeyer (født 3. marts 1970) er en amerikansk skuespiller, bedst kendt for at spille Claire Dunphy i ABC's komedieserie Modern Family (2009–2020). Hun har også spillet Roxanne Please i ER (1998–1999), Carol Vessey i Ed (2000–04), Denise Bauer i Boston Legal (2005–07) og Sarah Shephard i Lost (2005–07). Hendes rolle i Modern Family gav hende seks Emmy-nomineringer i kategorien "Outstanding Supporting Actress in a Comedy Series" (2010–2015), hvoraf hun vandt prisen i 2011 og 2012.

Bowen har medvirket i spillefilm såsom Happy Gilmore (1996), Multiplicity (1996), Venus and Mars (2001), Joe Somebody (2001), Kids in America (2005), Sex and Death 101 (2007), Crazy on the Outside (2010), Jumping the Broom (2011) og Horrible Bosses (2011).

Opvækst 
Bowen blev født Baltimore, Maryland, som den anden datter ud af tre af Suzanne (født Frey) og John Alexander Luetkemeyer Jr., en ejendomsudvikler. Hun er søster til den kendte infektionsspecialist Annie Luetkemeyer.

Som del af sin opvækst i provinsen Ruxton-Riderwood, Maryland, gik Bowen først på Calvert School, og senere på Garrison Forest School, Roland Park Country School, samt St. George's School i Middletown, Rhode Island. Hun læste på Brown University og dimitterede med speciale i den italienske renæssance. Hun havde en udenlandspraktik i Firenze, Italien på studiets tredje år. I løbet af college havde hun roller i Guys and Dolls, Stage Door og Lemon Sky. Før hun blev færdig på college, nåede hun at have hovedrollen i independentfilmen Five Spot Jewel. Bowen har studeret skuespil flere steder, bl.a. på Actor's Institute.

Karriere 

Bowen havde en rolle i sæbeoperaen Loving (1992) samt i et afsnit af college-dramaet Class of '96 (1993). Hun havde herfra hovedrollen i tv-filmen Runaway Daughters (1994), og spillede hovedpersonens flirt i filmen Happy Gilmore (1996). Hun medvirkede i filmene Multiplicity (1996) og An American Werewolf in Paris (1997). Hun havde samtidig gæsteoptrædner i tv-serierne Party of Five (1996) og Strange Luck (1996).

Bowen havde en tilbagevendende rolle som Roxanne Please i ER (1998–99). Hun blev først rigtig bemærket i tv-serien Ed (2000–04), hvor hun spillede high school-læreren Carol Vessey. Herfra medvirkede hun som Sarah Shephard i fem afsnit af Lost (2005–07). Hun spillede også advokaten Denise Bauer i tv-serien Boston Legal (2005–08), samt havde en tilbagevendende rolle i Weeds (2008). Hun blev i samme periode talskvinde for Neutrogena, og har lavet reklamer deres Pure Glow-produkter. Hun deltog i ef afsnit af Celebrity Jeopardy! d. 31. august, 2010.

Fra 2009 til 2020 spillede Bowen Claire Dunphy i ABC' sitcom Modern Family. For denne rolle modtog hun seks på hinanden følgende Emmy Award-nomineringer i kategorien "Outstanding Supporting Actress in a Comedy Series" (2010–15), hvoraf hun vandt prisen i 2011 og 2012. Bowen har udtalt om at vinde en Emmy er som "når de tyske soldater lå i skyttegravene under verdenskrigene" og at "når du vinder prisen, er det som at blive hevet op af skyttegraven." Hun udtalte også, "lige så spændende og vidunderligt som det er ikke at ligge i skyttegraven, og at blive anerkendt for det du gør, det betyder også at du bliver et nemt mål for alle og det er en ret skræmmende tanke for de fleste af os."

Privatliv 
Bowen lider af den kardiovaskulære lidelse, lav puls, hvilket betyder at hendes puls er lavere end normalt. Hun har derfor haft pacemaker, siden hun var først i 20'erne.

Bowen giftede sig med Scott Phillips, en ejendomsinvestor og softwareudvikler d. 9. september, 2004. Parret har tre sønner, Oliver McLanahan Philips fra april 2007 og tvillingedrengene fra maj 2009, Gustav og John Philips. Sidstnævnte er hun højgravid med i pilotafsnittet af Modern Family. I februar 2018 søgte hun om skilsmisse fra Phillips, som gik igennem 13. september 2018.

Hun beskriver sig selv som "lavkirkelig protestant."

I 2016 medvirkede Bowen i "Fight Song", en Pitch Perfect-inspireret musikvideo vist ved Democratic National Convention som støtte til den opstillede præsidentkandidat Hillary Clinton.

Filmografi

Film

Tv

Priser og nomineringer

Referencer

Eksterne links 

 
 
 

Personer fra Baltimore
Skuespillere fra Maryland
Emmy-vindere